****PATVIRTINTA

Šiaulių lopšelio-darželio „Trys nykštukai“

 direktoriaus 2023 m. vasario 6 d.

 įsakymu Nr. V-14 (1.3.)

**RESPUBLIKINIO 2-4 METŲ AMŽIAUS VAIKŲ SPALVŲ PAŽINIMO PROJEKTO**

***„KELIONĖ PO SPALVŲ KARALYSTĘ“***

**NUOSTATAI**

**I. SKYRIUS**

**BENDROSIOS NUOSTATOS**

1. Respublikinio 2-4 metų amžiaus vaikų spalvų pažinimo projekto *„Kelionė po spalvų*

*karalystę“* (toliau – projektas) nuostatai reglamentuoja projekto tikslą, uždavinius, projekto dalyvius, organizavimo tvarką, baigiamąsias nuostatas.

1. Informacija apie projektą ir nuostatai skelbiami Šiaulių lopšelio-darželio ,,Trys nykštukai“

internetinėje svetainėje <https://www.trysnykstukai.lt/> ir facebook paskyroje, facebook tinklapio grupėse: „Logopedai - specialieji pedagogai“, „Šiaulių logopedai“, „Specialiųjų pedagogų ir logopedų namučiai“, „Auklėtojų kambarys“, „Auklėtoja auklėtojai“.

**II. SKYRIUS**

**PROJEKTO TIKSLAS IR UŽDAVINIAI**

1. Projekto tikslas: skatinti 2-4 metų amžiaus vaikus ugdančius mokytojus, švietimo pagalbos

specialistus dalintis gerąja patirtimi, parengiant spalvų pažinimo, skyrimo mokymui skirtas priemones, užduotis.

1. Uždaviniai:
	1. skatinti 2-4 metų amžiaus vaikus ugdančius mokytojus, švietimo pagalbos

specialistus, parengti ir pasidalinti sukurtomis autorinėmis priemonėmis, užduotimis, skirtomis mokyti 2-4 metų amžiaus ugdytinius pažinti, skirti, pavadinti pagrindines spalvas (geltoną, raudoną, žalią, mėlyną), grupuoti, rūšiuoti daiktus pagal šias spalvas.

* 1. Parengti užduočių, priemonių, apimančių 2-4 metų amžiaus vaikų mokymą

pažinti, skirti, pavadinti pagrindines spalvas, rūšiuoti, grupuoti daiktus pagal šias spalvas, interaktyvią knygą, skirtą naudoti kasdienių veiklų metu.

* 1. Pasidalinti 2-4 metų vaikų mokytojų, švietimo pagalbos specialistų sukaupta

patirtimi, pateikiant 2-4 metų amžiaus vaikų pagrindinių spalvų pažinimo mokymui skirtas užduotis bei priemones.

* 1. Plėtoti 2-4 metų amžiaus vaikų kalbinius ir pažinimo kompetencijos gebėjimus.

**III. SKYRIUS**

**PROJEKTO DALYVIAI**

1. Projekte kviečiami dalyvauti šalies ankstyvojo ir ikimokyklinio ugdymo įstaigų

 pedagogai, logopedai, specialieji pedagogai, dirbantys su 2-4 metų amžiaus vaikais.

**IV. SKYRIUS**

**PROJEKTO ORGANIZAVIMO TVARKA**

1. Projekto organizatorius - Šiaulių lopšelis-darželis „Trys nykštukai“ (Tilžės g. 41, LT-

78206, Šiauliai, tel. (8-41) 552354, el. paštas trysnykstukai@splius.lt .

Projekto koordinatorius – logopedė – specialioji pedagogė Daiva Silkytė

Nariai: direktorės pavaduotoja ugdymui Eglė Galkauskienė;

 ikimokyklinio ugdymo mokytoja Aida Šimaitienė.

1. Projektas vyksta nuo **2023 m. vasario 6 d. iki balandžio 17 d.**
2. Projekto eiga:
	1. Dalyviai nuo vasario 6 d. iki balandžio 17 d. pateikia dalyvio anketą (1 priedas)

ir 1-2 priemones, užduotis - užrašo įstaigą, autorių ir priemonės, užduoties pavadinimą. Atskiru failu JPG (JPEG) formatu prisega fotografijas, kuriose matytųsi atliekama veikla, sukurta užduotis, ar priemonė.

* 1. Užduočių, priemonių formos:
* Užduotys sukurtos Word formatu;
* Skaitmeninės priemonės, užduotys, sukurtos naudojant internetines

platformas (pvz., wordwall, youtube, learningapps, kahoot, crossworld labs, edupuzzle ir kt.);

* Priemonės iš antrinių žaliavų.
	1. Dalyvio anketa (1 priedas) užpildoma 12 dydžio Times New Roman šriftu.
	2. Dalyvio anketą ir parengtas priemones, užduotis, fotografijas siųsti el. paštu.:

logopede.projektai1@gmail.com

* 1. Projekto pabaigoje bus sudaryta priemonių, užduočių interaktyvi knyga ir

išsiųsta projekto dalyviams.

**V. BAIGIAMOSIOS NUOSTATOS**

1. Autorius, pateikdamas parengtą priemonę, užduotį, patvirtina, kad yra šios priemonės

autorius. Už autorinių teisių pažeidimus atsako priemones pateikę asmenys.

1. Autorius, pateikdamas fotografijas, partvirtina, kad turi tėvų (globėjų) sutikimus viešinti

vaikų fotografijas.

1. Organizatoriai pasilieka teisę projektui atsiųstas priemones, užduotis, aprašus naudoti

neatlygintinai, viešai publikuoti darbus, nurodant autoriaus teises.

1. Projekto dalyviams elektroniniu paštu bus išsiųsta Šiaulių lopšelio-darželio

„Trys nykštukai“ direktorės patvirtinta pažyma apie dalyvavimą projekte.

1. Priemonės, užduotys, atsiųstos vėliau nurodyto termino, neatitinkančios techninių

reikalavimų nebus publikuojamos.

1. Dalyvavimas projekte laikomas autorių sutikimu su šiomis sąlygomis.
2. Kilus klausimams rašykite el. paštu logopede.projektai1@gmail.com

**1 priedas**

**PROJEKTO „KELIONĖ PO SPALVŲ KARALYSTĘ“ DALYVIO ANKETA**

|  |  |
| --- | --- |
| Įstaigos pavadinimas |  |
| Pedagogo vardas, pavardė, el. paštas, telefono numeris |  |
| Pareigybė, kvalifikacinė kategorija |  |
| Pateiktos priemonės, užduoties ar skaitmeninės priemonės pavadinimas |  |
| Priemonės, užduoties ar skaitmeninės priemonės tikslas, trumpas aprašymas, reikalingos priemonės |  |
| Jei parengta skaitmeninė mokymo priemonė – aktyvi skaitmeninės mokymo priemonės internetinė nuoroda |  |